Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: alapján kiemelkedően közhasznú szervezet, tekintettel arra, hogy a felsőoktatásról szóló 1993. évi LXXX. törvény
Paragraph Index: 217

74. §-ában foglaltak szerinti közfeladatokat lát el. A Közalapítvány az esélyegyenlőség biztosítására támogatást nyújt azoknak a rossz anyagi körülményekkel rendelkező, a felsőoktatásban tanulmányokat folytatni kívánó, illetve folytató hallgatóknak, akik e támogatás nélkül a tanulmányok folytatására nem lennének képesek. A Közalapítvány vállalja, hogy közvetlen politikai tevékenységet nem folytat, szervezete pártoktól független, pártoknak anyagi támogatást nem nyújt, tőlük támogatást nem fogad el, továbbá országgyűlési képviselői, megyei, fővárosi önkormányzati választáson jelöltet nem állít és nem támogat, és ilyen tevékenységet a jövőben sem kíván folytatni. 4.3. A Közalapítvány létrehozása nem érinti az államnak a feladat ellátására vonatkozó kötelezettségét. A Közalapítvány a társadalom és az egyén közös érdekeinek kielégítésére a közhasznú szervezetekről szóló 1997. évi CLVI. törvény 26. §-a c) pontjának 4. és 11. alpontjában foglalt, a következő közhasznú tevékenységeket látja el: „4. nevelés és oktatás, képességfejlesztés, ismeretterjesztés” „11. hátrányos helyzetű csoportok társadalmi esélyegyenlőségének elősegítése”.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes